લગ્નની સીઝન શરૂ થાય એટલે ડિઝાઇનિંગની દુનિયામાં હલચલ શરૂ થઇ જાય, કારણ કે દર વર્ષે માનુનીઓને કંઇક ને કંઇક નવું જોઇતું હોય અને એ જ ચેલેન્જ ડિઝાઇનરની સામે પણ હોય, ક્યો ડિઝાઇનર શું નવું બજારમાં લઇ આવશે અને તે નવી ડિઝાઇન બજારમાં કેટલી સફળ થશે? તે રેશીયો પણ નોંધવામાં આવતો હોય છે. નવી સીઝનમાં નવી ડિઝાઇન સ્ત્રીઓ સમક્ષ આવે જરૂર છે, પરંતુ તે ડિઝાઇન લોકોને કેટલી પસંદ પડે છે તે પણ મહત્ત્વની વાત છે. વળી અત્યાર સુધીમાં નવી નવી કેટલીયે ડિઝાઇનો બજારમાં અવતરી ચૂકી છે, ત્યારે સતત કંઇક નવું આપવા હવે ફેશન જગતમાં જૂની સ્ટાઇલની રીમેક બનવા લાગી છે. વેલ જૂની સ્ટાઇલની રીમેક મતલબ કે પહેલાના સમયમાં જે ડિઝાઇન આપણા દાદીએ પહેરી હોય, જે ડિઝાઇન આપણી મમ્મીએ નાનપણમાં પહેરી હોય તે ડિઝાઇનમાં હવે થોડું વેરીએશન કરીને રૂપરંગ બદલવામાં આવે છે અને માર્કેટમાં તે ડિઝાઇન નવા રૂપરંગ સાથે માનુનીઓનું મન મોહવા આવી જતી હોય છે. આવી જ એક નવી ડિઝાઇન વિશે આજે આપણે વાત કરીએ. પેપલમ બ્લાઉઝ…